ΓΡΑΠΤΗ ΕΡΩΤΗΣΗ E-2366/99

υποβολή: Mark Watts (PSE) προς την Επιτροπή

(13 Δεκεμβρίου 1999)

Θέμα: Αναφορές της Επιτροπής για κτηνιατρικές αποστολές που πραγματοποιήθηκαν στην Γαλλία και την Ελλάδα

Στις 23 Φεβρουαρίου 1999, η Επιτροπή δημοσίευσε μια κθεση Αποστολής σχετικά με μια κτηνιατρική αποστολή στην Ελλάδα. Η έκθεση αποκάλυψε σοβαρές παραβάσεις στην Ελλάδα της οδηγίας του Συμβουλίου 91/628/ΕΟΚ(1) σχετικά με την προστασία των ζώων κατά την μεταφορά τους. Στην έκθεση επισημαίνεται εξάλλου ότι τα σχέδια των διαδρομών για την μεταφορά ισπανικών και ολλανδικών προβάτων και γαλλικών βοοειδών, όλα με προορισμό την Ελλάδα, είτε απουσίαζαν είτε δεν είχαν συμπληρωθεί ορθά στα κράτη μέλη προέλευσης.

Η Επιτροπή δημοσίευσε επίσης μια κθεση Αποστολής για μια κτηνιατρική αποστολή στην Γαλλία. Η εν λόγω έκθεση έφερε στο προσκήνιο σοβαρές παραβάσεις στην Γαλλία της οδηγίας του Συμβουλίου 91/628/ΕΟΚ. Στην έκθεση αυτή επισημαίνεται εξάλλου ότι οι ολλανδικές και γερμανικές αρχές επιέτρεψαν την αποστολή σε πολύ μακρινές αποστάσεις νεαρών αγελάδων, μολονότι βρίσκονται σε κατάσταση προκεχωρημένης εγκυμοσύνης, και δέχθηκαν σχέδια διαδρομών τα οποία καταδεικνύουν ότι οι μεταφορείς δεν σκόπευαν να τηρήσουν τη νόμιμη απαίτηση εκφόρτωσης και ανάπαυσης των βοοειδών για τουλάχιστον 24 ώρες, μετά από 29 ώρες μεταφοράς.

Ποια μέτρα λαμβάνει η Επιτροπή προκειμένου ναποχρεώσει τις ολλανδικές, γερμανικές, γαλλικές και ελληνικές αρχές να διασφαλίσουν την εφαρμογή των απαιτήσεων της οδηγίας του Συμβουλίου 91/628/ΕΟΚ;

(1) ΕΕ L 340 της 11.12.1991, σελ. 17.

Απάντηση του κ. Byrne εξ ονόματος της Ευρωπαϊκής Επιτροπής

(19 Ιανουαρίου 2000)

Η Ευρωπαϊκή Επιτροπή ξεκίνησε πρόσφατα τη διαδικασία λόγω παράβασης βάσει του άρθρου 226 (πρώην άρθρο 169) της συνθήκης ΕΚ όσον αφορά την παραβίαση της κοινοτικής νομοθεσίας για την ορθή μεταχείριση των ζώων για την οποία γίνεται λόγος στην έκθεση της αποστολής κτηνιατρικής επιθεώρησης στην Ελλάδα στην οποία αναφέρεται ο κύριος βουλευτής.

Όσον αφορά τη Γαλλία, η μη συμμόρφωση με τους κανόνες της οδηγίας του Συμβουλίου 91/628/ΕΚ όπως τροποποιήθηκε με την οδηγία του Συμβουλίου 95/29/ΕΚ της 29ης Ιουνίου 1995 για την προστασία των ζώων κατά τη μεταφορά(1), φαίνεται ότι οφείλεται τουλάχιστον εν μέρει στο γεγονός ότι στο εν λόγω κράτος μέλος μόλις πρόσφατα ολοκληρώθηκε η πλήρης μεταφορά στην εθνική νομοθεσία του κειμένου της δεύτερης οδηγίας. Έχει ξεκινήσει διαδικασία παράβασης λόγω της πλημμελούς μεταφοράς της οδηγίας και κατατέθηκε προσφυγή στο Ευρωπαϊκό Δικαστήριο. Η Ευρωπαϊκή Επιτροπή συνηθίζει να αποσύρει τέτοιες προσφυγές σε περίπτωση που βεβαιωθεί ότι το κράτος μέλος εκπλήρωσε τιςποχρεώσεις του όσον αφορά τη μεταφορά της οδηγίας. Η Ευρωπαϊκή Επιτροπή εξετάζει επίσης πληροφορίες σχετικά με άλλες προφανείς παραβιάσεις των σχετικών κανόνων από τη Γαλλία και δεν θα διστάσει να εκκινήσει περαιτέρω διαδικασίες βάσει του άρθρου 226 αν παραστεί ανάγκη.

Η Ευρωπαϊκή Επιτροπή γνωρίζει, τόσο από πληροφορίες που συνέλεξε κατά τις αποστολές επιθεώρησης όσο και από καταγγελίες που της απηύθυναν οργανώσεις για την προστασία των ζώων, ότι είναι πολύ συχνό φαινόμενο η μεταφορά ζώων κατά παράβαση των διατάξεων των παραπάνω οδηγιών, κυρίως όσον αφορά τα χρονικά όρια, την ανάπαυση και την παροχή τροφής και νερού. Οι αποστολές ζώντων ζώων από ορισμένα κράτη μέλη δεν συνοδεύονται πάντοτε από δεόντως συμπληρωμένο σχέδιο διαδρομής. Όταν τέτοιου είδους παραβάσειςποπίπτουν στην αντίληψη της Ευρωπαϊκής Επιτροπής, αυτή παρεμβαίνει στο εμπλεκόμενο κράτος μέλος και, στις περιπτώσεις που απαιτείται, ξεκινά τη διαδικασία παράβασης.

Πρόσφατα η Ευρωπαϊκή Επιτροπή συγκάλεσε νέα ομάδα εργασίας για την προστασία των ζώων κατά τις μεταφορές σε μεγάλες αποστάσεις, έργο της οποίας είναι η εξέταση όλων των προβλημάτων που σχετίζονται με την επιβολή των σχετικών οδηγιών και η εξεύρεση κατάλληλων λύσεων.

(1) ΕΕ L 282 της 15.10.1997.